Държавен вестник, бр. 70, 2024 г., стр. 11

БРОЙ  70	
Д Ъ Р Ж А В Е Н  В Е С Т Н И К 	
СТР.  11   
(2) Емисионната стойност на един дял в 
евро и цената на обратно изкупуване на един 
дял в евро се закръгляват съобразно правилото 
по ал. 1, изречение второ.
(3) Алинеи 1 и 2 се прилагат съответно по 
отношение на националните инвестиционни 
фондове и алтернативните инвестиционни 
фондове.
Особени правила за безналичните финан­
сови инструменти
Чл. 37. (1) На датата на въвеждане на 
еврото пазарният оператор, съответно инвес­
тиционният посредник, организиращ място 
на търговия, превалутира от левове в евро 
пазарната стойност на безналичните финан­
сови инструменти, допуснати до търговия на 
място на търговия, при спазване на правилата 
за превалутиране и закръгляване по чл. 12 и 
13, освен ако в този или в друг закон, или 
в акт на Европейския съюз са предвидени 
специални правила за закръгляване за съот­
ветния финансов инструмент.
(2) На датата на въвеждане на еврото 
„Централен депозитар“ АД превалутира 
автоматично от левове в евро номиналната 
стойност на безналичните финансови инстру­
менти, вписани в централния регистър на 
ценни книжа, при спазване на правилата за 
превалутиране и закръгляване по чл. 12 и 13, 
освен ако в този или в друг закон, или в акт 
на Европейския съюз са предвидени специал­
ни правила за закръгляване на номиналната 
стойност на съответния финансов инструмент.
(3) Сетълментът по сметките за парични 
средства при сделки с финансови инструменти, 
сключени в левове преди датата на въвеждане 
на еврото в Република България, които ще 
бъдат приключени на датата на въвеждане 
на еврото или след нея, се извършват в евро.
(4) За дейностите по превалутиране по 
този член не се събират такси и комисиони.
Превалутиране на държавни ценни книжа
Чл. 38. (1) От датата на въвеждане на еврото 
в Република България номиналната стойност 
на всички държавни ценни книжа в левове 
се превалутира еднократно от левове в евро 
по реда на чл. 12 и резултатът се закръглява 
по реда на чл. 13.
(2) В изпълнение на ал. 1 три работни дни 
преди датата на въвеждане на еврото в Репу­
блика България:
1. всички сделки и операции с държавни 
ценни книжа се преустановяват;
2. лицата, водещи системи за регистрация 
на държавни ценни книжа по чл. 35, ал. 4 от 
Закона за държавния дълг, изпращат на Бъл­
гарската народна банка извлечения от водените 
индивидуални сметки на техни клиенти.
(3) Превалутирането на номиналните стой­
ности по реда на  ал. 1 за всяка индивидуална 
клиентска сметка за държавни ценни книжа, 
за всяка емисия държавни ценни книжа по 
международен идентификационен код (ISIN) 
се извършва от Българската народна банка, 
водеща системи за регистрация на държавни 
ценни книжа, съгласно чл. 35, ал. 2 от Закона 
за държавния дълг.
(4) За дейностите по превалутиране по 
този член не се събират такси и комисиони.
(5) След превалутирането номиналната 
стойност по ал. 1 се счита за номинална 
стойност на емисиите държавни ценни кни­
жа в евро.
(6) Българската народна банка изпраща 
информация от водените при нея системи за 
регистрация на държавни ценни книжа по 
чл. 35, ал. 2 от Закона за държавния дълг на 
Министерството на финансите, въз основа на 
която Министерството на финансите регистри­
ра в официалния регистър на държавния и 
държавногарантирания дълг по чл. 38, ал. 1 
от Закона за държавния дълг съвкупните но­
минални стойности за всяка емисия държавни 
ценни книжа в левове, превалутирана в евро.
(7) В случай на разлики между подадената 
информация по ал. 6 и превалутираната по 
чл. 12 и закръглена по чл. 13 оригинална съ­
вкупна номинална стойност за всяка емисия 
от левове в евро, водена в официалния регис­
тър по чл. 38, ал. 1 от Закона за държавния 
дълг, разликата се счита за поет нов държа­
вен дълг извън ограниченията, определяни 
по реда на чл. 37 от Закона за публичните 
финанси в закона за държавния бюджет за 
съответната година.
(8) В издадените поименни сертификати 
за собственост на държавни ценни книжа в 
левове стойностите, посочени в левове, се 
считат за стойности в евро при прилагане 
на правилата за превалутиране по чл. 12 и 
за закръгляване по чл. 13. Сертификатите 
са валидни до окончателното погасяване на 
вземанията на посочените в тях лица, про­
изтичащи от правото на собственост върху 
държавни ценни книжа от съответната емисия.
(9) Пазарната стойност в евро на държав­
ните ценни книжа, първоначално емитирани 
в левове, се определя въз основа на превалу­
тираната номинална стойност на държавните 
ценни книжа по ал. 1 и се изчислява за 100 
единици номинал с два знака след десетич­
ната запетая.
Колективно действие
Чл. 39. От датата на въвеждане на еврото в 
Република България се прилагат клаузите за 
колективно действие съгласно предвиденото 
в чл. 12, ал. 3 от Договора за създаване на 
Европейския механизъм за стабилност след 
неговото ратифициране от Народното събра­
ние и влизане в сила за Република България.
Превалутиране на държавни и държавно­
гарантирани заеми
Чл. 40. (1) Номиналната стойност на дър­
жавните и държавногарантираните заеми се 
превалутира в евро съобразно правилата за 
превалутиране по чл. 12 и за закръгляване 
по чл. 13.